**“МОНГОЛ ШИР” ХУВЬЦААТ КОМПАНИ**

**ТӨЛӨӨЛӨН УДИРДАХ ЗӨВЛӨЛИЙН**

**ТОГТООЛ**

2013 оны 02 сарын 19 өдөр Дугаар Улаанбаатар хот

Хувь нийлүүлэгчдийн ээлжит хурал

зарлан хуралдуулах тухай

Компанийн тухай Монгол Улсын хуулийн 60, 65 дугаар зүйл, 76 дугаар зүйлийн 76.1.2, 76.1.3 дах хэсэг, “Монгол Шир” ХК-ийн дүрмийн 3 дугаар зүйлийн 3.1 дэх хэсгийг үндэслэн **ТОГТООХ НЬ:**

1. “МОНГОЛ ШИР” ХК-ийн Хувь нийлүүлэгчдийн ээлжит хурлыг 2013 оны 04-р сарын 26-ны өдрийн 14.00 цагт, компанийн өөрийн байранд хуралдуулсугай.
2. Хувь нийлүүлэгчдийн ээлжит хурлаар дор дурдсан асуудлыг хэлэлцүүлсүгэй. Үүнд:
3. Компанийн 2012 оны үйл ажиллагааны болон санхүүгийн тайланг хэлэлцэж, батлах
4. Компанийн хувьцаа эзэмшигчдэд ногдол ашиг хувиарлахгүй байхаар шийдсэн ТУЗ-ийн шийдвэрийг ХЭ-ийн хуралд тайлагнах
5. Компанийн 2013 оны ажлын төлөвлөгөө
6. Хуралд оролцох эрх бүхий Хувь нийлүүлэгчдийн нэрсийн жагсаалт гаргах бүртгэлийн өдрийг 2013 оны 03 сарын 06-ны өдрөөр тогтоож, хурлын товыг 2013 оны 02 сарын 24-ны өдөр 1 дүгээр хавсралтаар баталсны дагуу зарлан, Хувь нийлүүлэгчдийн хурлаас гарах шийдвэрийн төслийг Үнэт цаасны компаниудад хүргүүлэхээр тогтоосугай.
7. Хувь нийлүүлэгчдэд танилцуулах баримт бичгийн жагсаалтыг 2 дугаар хавсралт, санал авах хуудсын загварыг 3 дугаар хавсралтаар тус тус баталж, холбогдох баримт бичгийг хурлын зар мэдээг нийтэд анх хүргэсэн өдрөөс хойш 5 хоногт багтаан брокер дилерийн компаниудад хүргүүлэхээр тогтоосугай.
8. Хувь нийлүүлэгчид нь хурлаар хэлэлцэх баримт материалуудыг харьяа Брокер, дилерийн компаниудаас авч танилцахаар, саналын хуудсаар санал хүлээн авах сүүлчийн өдрийг 2013 оны 04 сарын 22-ны өдрийн 18.00 цагаар тасалбар болгон тус тус тогтоосугай.
9. Хувь нийлүүлэгчдийн хурлыг зохион байгуулах комиссыг дараах бүрэлдэхүүнтэйгээр байгуулсугай. Үүнд:

Комиссын дарга: Гүйцэтгэх Захирал, Б. Батсайхан

Гишүүн: “Монгол Шир” ХК-ийн ня-бо, Д.Болормаа

**ДАРГА Б. НЯМЦЭРЭН**